Cirka 400 værnepligtige skal blive på kasernerne, hvor de såkaldte beredsbscentre ligger, henover weekenden. Det oplyser brigadechef i Beredsskabsstyrelsen, Stig Hammerhøj, overfor BT.

- På denne måde undgår vi, at de værnepligtige kommer ud i den offentlige trafik i myldretiden, og vi undgår, at de kommer ud i cafémiljøer, på diskoteker og så videre og bliver smittet der, siger Stig Hammerhøj.

Brigadechefen fortæller, at tiltaget er taget for at have fuld kontrol over, at ingen bliver smittet. Ifølge BT er en hjemmel i Beredskabsloven, der giver lov til det.

De fem beredsskabscentre ligger i Thisted, Herning, Haderslev, Næstved og Allinge.